Publication: Magyar Közlöny
Issue: MK-1998-15 (Year: 1998, Number: 15)
Era: 1990-2004
Section: (1995. évi LX. törvény, 1996. évi CXI. törvény) is a „hatálybalépést követően megindított ügy” megfogalmazás alatt
Paragraph Index: 179

(1) bekezdésének b) pontjában, illetőleg az 1/1994. számú elnöki utasítás (LEBÜSZ) 72. §-ának (3) bekezdésében írtak szerint több ügyben kezdeményezzenek — IV. rész IRÁNYMUTATÁSOK 1998/15. szám az eljárások egyidejű felfüggesztésével — jogegységi eljárást. A jogegységi határozat egyben biztosíthatja az alsófokú bírósági jogalkalmazás egységét is.” II. A jogegységi tanács nem nyilvános ülésén az indítványozó fenntartotta az indítványát. A legfőbb ügyész képviselője az indítvánnyal kapcsolatos felszólalásában szükségesnek tartotta a jogegységi határozat meghozatalát és az indítvány 2. pontjában a B) álláspontként jelzett jogértelmezést támogatta. III. Megállapítható: a bírósági gyakorlatban — az 1996. évi CXXII. törvény 2. §-ával a Pp. 259/A. §-aként beiktatott kifogás intézményével kapcsolatban — ellentétes álláspontok alakultak ki abban a kérdésben, hogyha a Pp.-t módosító törvény szerint rendelkezéseit a hatálybalépése után indult ügyekben kell alkalmazni, mi tekinthető az ügy indulásának? IV. Az ellentétes álláspontok feloldása és az egységes ítélkezési gyakorlat biztosítása érdekében a jogegységi tanács a kérdés vizsgálatát nem szűkíthette le csupán a kifogás jogintézményének az alkalmazhatóságára. Elsősorban azt kellett vizsgálni, hogy a Pp. rendszerében mit kell az ügy meghatározásán érteni. Tagolható-e annak függvényében, hogy az eljárás különböző szakaszokra osztható. Nevezetesen elsőfokú eljárásra, a perorvoslatokra: így a fellebbezésre, a perújításra és a felülvizsgálatra vonatozó eljárásokra. Azt kell megállapítani, hogy az előző tagolás ellenére a polgári eljárás egységes szabályrendszert jelent, amelyet egyértelműen tükröznek a Pp. 239. §-ban, 269. §-ban és a 275/B. §-ában foglalt utaló rendelkezések. Ebből következően — hasonlóan az eljáráshoz —, az ügy fogalmát is egységesen kell értelmezni, bármilyen szakaszban is tart az. Az ügy ugyanis a Pp. 1. §-ának értelmében az a perben szereplő jogvita, amelyben a bíróságnak döntenie kell. A következő kérdés, hogy mit kell érteni az ügy indulásán. A Pp. 2. §-ának (1) bekezdésében foglaltakból egyértelmű, hogy az ügy a bíróság előtt akkor indul meg, amikor a keresetlevelet, nemperes eljárásban a kérelmet benyújtják. Ezért nincs jelentősége annak, hogy az ügy a későbbiekben az egységes eljárás milyen szakaszában jut el a jogerős befejezésig. Ezt támasztják alá a Pp.-t módosító törvényeknek azok

Source: https://magyarkozlony.hu/hivatalos-lapok/3cbcbf8ba09b404928ef40a53879b0ec6483a383/dokumentumok/1251a5d348224e041e97bb603efddd4910756318/letoltes